Mike McBride
Stanislav Višňovský

    visnovsky@nenya.ms.mff.cuni.cz

Preklad
2002-10-17
3.01.00
KDE KControl štýl

## Štýl

### Úvod

Tento modul sa používa pre nastavenie kreslenia jednotlivých prvkov v &kde;.

Prvok (Widget) je programátormi často používané označenie prvkov používateľského rozhrania, napríklad menu, tlačidiel, posuvníkov a pod. Môžete si ich predstaviť ako základné stavebné kamene, z ktorých je aplikácia vytvorená.

Môžete nastaviť, ako sa prvky budú kresliť, ale nie zmeniť ich farbu. Tú nájdete v kapitole a module Farby.

Tento modul je rozdelený na tri záložky: Štýl, Efekty a Rôzne.

#### Záložka Štýl

Horný zoznam Štýl prvku obsahuje preddefinované štýly. Každý štýl má svoje meno a krátky popis.

Štýl zmeníte jednoduchým kliknutím na meno štýlu. Hneď sa zmení náhľad v dolnej časti.

#### Záložka Efekty

Ak kliknete na Efekty, uvidíte stránku rozdelenú na dve časti.

Úplne hore je voľba Povoliť efekty GUI. Ak zapnutá nie je, všetky možnosti uvedené na tejto záložke sú neprístupné. Aby ste ich mohli upraviť, musíte túto voľbu zapnúť.

Pod touto voľbou sú štyri rozbaľovacie zoznamy:

Efekty rozbaľovacích zoznamov

  Tento zoznam obsahuje dve možnosti. Ak je vybrané Animovať, pri rozbalení zoznamu sa bude rozbaľovanie animovať. Ak vyberiete Zakázať, obsah zoznamu sa objaví okamžite.

Efekt rady

  Tento zoznam obsahuje tri možnosti. Ak je vybrané Animovať, pri zobrazenie rady bude animované. Ak vyberiete Strácať, rada sa bude pomaly objavovať z pozadia. Ak vyberiete Zakázať, obsah rady sa objaví okamžite.

Efekt menu

  Tento zoznam obsahuje štyri možnosti. Ak je vybrané Animovať, pri zobrazenie menu bude vyzerať ako rozbalenie. Ak vyberiete Strácať, menu sa bude pomaly objavovať z pozadia. Možnosť Priesvitné spôsobí, že menu bude priesvitné. Detaily toho, ako bude presne vyzerať, sú v druhej časti tejto záložky. Ak vyberiete Zakázať, obsah menu sa objaví okamžite.

Odtrhávacie menu

  Ak je nastavené Zakázať, menu nebude možné oddeliť od aplikácie. Voľba Pre aplikácie spôsobí, že závisí na aplikácii aby určila, ktoré menu je možné od nej oddeliť.

  Veľa aplikácií nemá odtrhávacie menu. Nemôžete nastaviť, aby všetky menu v &kde; boli odtrhávacie. To určujú autori aplikácie.

Ďalšia voľba, Tieň menu sa používa pre kreslenie tieňa za všetkými menu v &kde;. Tento tieň je tmavá jemná čiara dole a vpravo od menu, ktorá spôsobí, že menu vyzerá ako presunuté pred aplikáciu a že menu na aplikáciu hádže tieň.

Nasledujúca časť sa používa iba ak je v zozname Efekt menu nastavené Priesvitné. Pomocou zoznamu Typ priesvitnosti menu môžete určiť metódu, ako bude &kde; priesvitné menu generovať. Pomocou posuvníka potom určujete, ako veľmi má byť menu priesvitné. Náhľad uvidíte v pravej časti.

#### Záložka Rôzne

Táto malá časť obsahuje šesť možností.

Zvýrazniť tlačidlá pod myšou

  Ak je táto voľba zapnutá, kurzor myši nad tlačidlom panelu spôsobí, že sa tlačidlo zvýrazní vykreslením rámu okolo. Hodí sa to ako viditeľné upozornenie na to, ktoré tlačidlo sa kliknutím aktivuje.

Nástrojové lišty sú transparentné, keď sa posúvajú

  Ako názov naznačuje, táto voľba spôsobí, že panely nástrojov budú pri presune po obrazovke priesvitné.

Pozícia textu

  Tento zoznam určuje, kde bude na tlačidlách panelu nástrojov štandardne zobrazený text. Iba ikony znamená, že tlačidlá text obsahovať vôbec nebudú. Iba text spôsobí, že ikony na tlačidlách budú nahradené textovým menom tlačidla. Text vedľa ikon určuje, že meno tlačidla bude vpravo od ikony tlačidla. A nakoniec, Text pod ikonami vypíše text tlačidla pod ikonu.

  Táto možnosť iba určuje štandardné umiestnenie. Každá aplikácia môže predefinovať nastavenie z tohto modulu.

Zobraziť ikony na tlačidlách

  Ak je táto voľba zapnutá, tlačidlá akcií (ako je OK a Použiť) budú obsahovať malú ikonu, aby ste sa mohli orientovať podľa nich. Ak je táto voľba zapnutá, bude sa zobrazovať iba text.

Povoliť rady

  Toto zapne alebo vypne rady.

Menu na vrchu obrazovky v štýle MacOS

  Toto zapne menu na hornom okraji obrazovky. Toto menu bude reagovať na možnosti v aktívnej aplikácii.

### Autor kapitoly

Túto kapitolu napísali Mike McBride mpmcbride7@yahoo.com a lauri@kde.org

Pre &kde; 3.1 aktualizoval Mike McBride mpmcbride7@yahoo.com

Preklad Stanislav Višňovský visnovsky@nenya.ms.mff.cuni.cz