Krishna Tateneni

    tateneni@pluto.njcc.com

2002-02-11
3.00.00
KDE KControl proxy proxy

## Proxy

### Úvod

Proxy sú programy, ktoré bežia na počítačoch tváriacich sa ako server na sieti, na ktorú ste pripojený (buď modemom alebo inak). Tieto programy prijímajú požiadavky &HTTP; a &FTP;, stiahnu potrebné súbory z internetu a pošlú ich klientovi.

Ak používate proxy, požiadavky &HTTP; a &FTP; sú presmerované cez počítač fungujúci ako proxy server. Môžete ale aj určiť, ku ktorým počítačom sa pripojovať priamo, bez použitia proxy. To sú typicky počítače na vašej lokálnej sieti.

Proxy server by ste mali nastaviť iba v prípade, že to chce váš sieťový administrátor (ak ste pripojený modemom, váš poskytovateľ pripojenia). Inak, hlavne v prípade, že vám nie je jasné, o čom tento panel je, ale všetko funguje správne, by ste toto nastavenie nemali meniť.

### Použitie

Prvá voľba na tejto záložke je Používať proxy.

Touto voľbou zapnete používanie proxy serverov pre pripojenie na Internet.

Uvedomte si, že používanie proxy serverov je nepovinné, ale môže mať výhodu v rýchlejšom prístupe k dátam na internete.

Ak neviete, čo máte použiť, informujte sa u poskytovateľa vášho pripojenia na internet, alebo u administrátora systému.

Ak ste sa rozhodli, že budete proxy používať, máte niekoľko možností, ako ho nastaviť.

Automaticky určený skript

  Ak chcete, aby sa konfiguračný skript pre proxy automaticky našiel a stiahol, použite túto voľbu.

  Od nasledujúcej voľby sa líši iba tým, že nevyžaduje zadanie umiestnenia konfiguračného skriptu. Namiesto toho ho automaticky stiahne pomocou Web Access Protocol Discovery (WAPD).

  Ak máte s týmto nastavením problémy, prečítajte si dokument FAQ na http://www.konqueror.org.

Zadaný skript

  Túto voľbu použite v prípade, že vaša podpora nastavenia proxy je poskytovaná skriptom umiestneným na špeciálnej adrese. Túto adresu môžete zadať do textového poľa, alebo použiť ikonu priečinku na prehliadanie.

Prednastavené premenné prostredia

  Niektoré systémy majú nastavenú premennú $`HTTP_PROXY`, aby mohli grafické aj negrafické aplikácie zdieľať nastavenie proxy.

  Ak viete, že je to váš prípad, môžete vybrať túto voľbu a kliknúť na Nastaviť..., kde môžete zadať premenné prostredia, z ktorých sa majú získať nastavenia proxy serverov.

Ručné nastavenie

  Zapnite túto voľbu a kliknite na Nastaviť..., kde môžete ručne zadať umiestnenie proxy serverov.

  Ak vyberiete túto možnosť, zobrazí sa další dialóg.

  Do odpovedajúcich polí by ste mali zadať internetovú adresu a číslo portu pre dané proxy. Tlačidlo so šipkou vpravo skopíruje informácie z riadku do , takže vám možno ušetrí písanie.

  Ak existujú hostitelia, s ktorými sa spájate bez použitia proxy, môžete ich mená pomocou tlačidla Pridať pridať do zoznamu označeného ako Nepoužívať proxy pre. Napríklad, hostitelia na vašej lokálnej sieti majú byť asi kontaktovaní priamo.

  Môžete si aj vybrať Použiť proxy iba pre položky v zoznamen.

  Táto voľba obráti použitie zoznamu výnimiek, takže proxy servery sa budú používať iba v prípade, že požadované &URL; odpovedá niektorej z uvedených adries.

  Táto funkcia sa hodí, ak proxy potrebujete iba pre niekoľko špeciálnych servoer, napríklad pre intranet. Ak máte zložitejšie požiadavky, asi budete chcieť použiť skôr konfiguračný skript.

### Prihlásenie

Tu si môžete vybrať z dvoch spôsobov prihlásenia v prípade, že to váš proxy server vyžaduje. Môžete využiť Výzva podľa potreby, kde &konqueror; bude požadovať meno a heslo iba v prípade, že je to nutné.

Druhá možnosť je Použiť automatické prihlásenie. Tú môžete využiť v prípade, že už ste nastavili prihlásenie pre proxy v súbore `$`KDEDIR`/share/config/kionetrc`.

&socks-kcontrol;

### Autor kapitoly

Túto kapitolu napísal:

Krishna Tateneni tateneni@pluto.njcc.com.

Malá aktualizácia od Mike McBride mpmcbride7@yahoo.com

Ďalšia aktualizácia od Lauri Watts lauri@kde.org

Preklad dokumentácie Stanislav Višňovský visnovsky@nenya.ms.mff.cuni.cz