# Asociácie súborov

Mike McBride
Stanislav Višňovský

    visnovsky@nenya.ms.mff.cuni.cz

Preklad
2002-10-16
3.1
KDE KControl asociácie súborov asociácia

## Asociácie súborov

### Úvod

Jedným z najužitočnejších aspektov &kde; je podpora pre automatické určenie typu dátových súborov a ich spojenie s aplikáciami. Napríklad, ak kliknete v okne &konqueror; na váš obľúbený dokument &kword;, automaticky sa spustí &kword; a načíta daný súbor, takže s ním môžete začať pracovať.

V tomto príklade je dokument &kword; asociovaný s aplikáciou &kword;. Tieto asociácie súborov sú veľmi dôležité pre správne fungovanie &kde;.

Po inštalácii, &kde; automaticky vytvorí asociácie súborov pre veľa obvyklých dátových typov. Tieto počiatočné asociácie sú založené na najčastejšie inštalovanom softvéri a na obvyklom používateľskom nastavení.

Bohužiaľ, &kde; nevie:

- predpovedať všetky možné kombinácie softvéru a dátových súborov

- pripraviť sa na formáty súborov, ktoré ešte iba vzniknú

- alebo predpovedať obľúbenú aplikáciu každého používateľa

Ak chcete zmeniť aktuálne asociácie súborov, alebo pridať nové, na to práve slúži tento modul.

Každá asociácia súborov je uložená ako typ MIME. &MIME; znamená Multipurpose Internet Mail Extensions. Umožňuje počítaču určiť typ súboru bez jeho otvorenia a analýzy formátu.

### Ako používať tento modul

Asociácie súborov sú utriedené do niekoľkých kategórií. Minimálne máte k dispozícii:

1. Application

2. Audio

3. Image

4. Inode (i-uzol)

5. Message

6. Multipart

7. Tlač

8. Text

9. Video

Každá asociácia súborov patrí do niektorej z týchto kategórií.

Existuje ešte celková kategória All, ktorá obsahuje všetky typy súborov bez utriedenia.

Medzi týmito kategóriami neexistuje žiadny funkčný rozdiel, sú určené pre lepšiu organizáciu vašich asociácií, ale chovanie asociácie nijak nemenia.

Všetky kategórie sú v zozname Známe typy.

Dvojitým kliknutím na kategóriu uvidíte typy, ktoré obsahuje.

Ak chcete &MIME; typ nájsť, môžete využiť pole Nájsť typ súboru, ktorý je nad zoznamom kategórií.

Jednoducho zadáte prvé písmeno typu &MIME;, ktorý hľadáte. Kategórie sa automaticky rozbalia a budú obsahovať iba typy, ktoré zadané písmeno obsahujú.

Zadaním ďalších písmen bude zoznam typov ďalej obmedzovať iba na tie, ktoré tieto písmená obsahujú.

#### Pridanie nového typu.

Ak chcete pridať nový typ &MIME;, kliknete na tlačidlo Pridať. Zobrazí sa malý dialóg. V ňom si vyberiete kategóriu a zadáte meno &MIME; do poľa Meno typu. Stlačením OK pridáte nový typ, tlačidlo Zrušiť zavrie dialóg a žiadny nový typ nepridá.

#### Odstránenie typu MIME.

Ak chcete typ &MIME; odstrániť, vyberte ho a potom stlačte tlačidlo Odstrániť. Typ bude okamžite odstránený.

#### Úprava vlastností typu mime.

Predtým, ako môžete zmeniť vlastnosti nejakého typu, musíte najprv určiť, ktorý to má byť. Jednoducho ho vyberiete kliknutím myšou z niektorej z kategórií.

V momente, keď vyberiete nejaký typ &MIME;, jeho hodnoty sa objavia v okne modulu.

Všimnite si, že hodnoty sú rozdelené do dvoch záložiek: Všeobecné a Integrované

Všeobecné

  V tejto záložke sú pre každý typ &MIME; štyri položky:

  1. Ikona typu MIME je ikona, ktorá sa použije pre súbor tohto typu v okne správcu súborov &konqueror;.

  2. Meno súboru obsahuje vzorky mien súborov, podľa ktorých &kde; určí typ &MIME;.

  3. Popis obsahuje krátky popis tohto typu. Ten slúži iba pre vašu informáciu.

  4. Poradie uprednostňovania aplikácií určuje, ktoré aplikácie budú asociované s daným typom.

Integrované

  Záložka Integrované určuje, či má byť súbor zobrazený v okne &konqueror; alebo má byť spustená samostatná aplikácia.

#### Zmena ikony

Aby ste zmenili ikonu, jednoducho na ňu kliknite. Zobrazí sa dialóg obsahujúci všetky dostupné ikony. Na tú, ktorú ste si vybrali, kliknite myšou a stlačte OK.

#### Úprava vzoriek mien súborov

Pole označené Meno súboru určuje, ktoré súbory budú zaradené do tohto typu MIME.

Súbory sa obvykle vyberajú na základe prípony. (Napríklad súbory s príponou `.wav` sú zvukové súbory vo formáte WAV a súbory s príponou `.c` sú programy napísané v programovacom jazyku C).

Do tohto zoznamu by ste mali zadať masku mena súborov.

Hviezdička (*) je žolík, ktorý sa používa skoro v každej maske. Úplný popis funkcie žolíkov je mimo rozsah tohto manuálu, ale stačí vedieť, že hviezdička odpovedá ľubovoľnému počtu ľubovoľných znakov. Napríklad, `*.pdf` odpovedá súborom `Datafile.pdf`, `Graphics.pdf` a `User.pdf`, ale nie súborom `PDF`, `Datafile.PDF`, a `.pdf`.

To, že môže byť definovaných viacero masiek, je veľmi užitočné. Jedna pre veľké písmená, jedna pre malé písmená atď. To pomáha &kde;, aby boli typy súborov správne určené.

#### Úprava popisu typu MIME.

Krátky popis typu môžete zadať do Popis. Tento popis má pomôcť vám, nepoužíva sa pri práci s typom.

#### Úprava asociácií s aplikáciami

Pre nastavenie používaných aplikácií sa používajú štyri tlačidlá (Presunúť hore, Presunúť dolu, Pridať a Odstrániť) a zoznam aplikácií vedľa nich.

Rozbaľovací zoznam obsahuje všetky aplikácie asociované s daným typom &MIME;. Na poradí v zozname záleží. Najprv sa totiž vyskúša aplikácia, ktorá je na začiatku zoznamu. Potom druhá, atď.

Aký má zmysel, že existuje viacero aplikácií asociovaných s typom &MIME;? Je to nutné?

Na začiatku sme povedali, že &kde; obsahuje stovky prednastavených asociácií súborov. V skutočnosti má každý počítač, kam sa &kde; inštaluje, iné zloženie nainštalovaných aplikácií. Tým, že je možné mať viacero asociácií, &kde; bude fungovať aj v prípade, že niektorú aplikáciu nemáte nainštalovanú.

Napríklad:

Pre typ `pdf` sú definované dve aplikácie. Prvý program sa volá Prehliadač PS/PDF súborov. Ak na vašom počítači tento program nie je nainštalovaný, automaticky sa spustí druhá aplikácia, čo je xpdf. Takže &kde; funguje dobre aj keď pridávate a odoberáte aplikácie nainštalované na vašom počítači.

Už sme sa zmienili, že na poradí záleží. Zmeniť poradie je možné pomocou kliknutia myšou na aplikáciu, ktorej chcete zmeniť poradie, a stlačenia tlačidiel Posunúť hore a Posunúť dolu. Tým posuniete momentálne vybranú aplikáciu vyššie alebo nižšie v zozname aplikácií.

Pomocou tlačidla Pridať môžete pridať do zoznamu ďalšie aplikácie. Zobrazí sa dialóg, kam zadáte aplikáciu, ktorú chcete používať. Stlačením OK ju pridáte do zoznamu.

Aplikáciu môžete zo zoznamu odstrániť a tak zabrániť, aby sa v budúcnosti spúšťala pre tento typ &MIME;. Stačí ju vybrať v zozname a stlačiť tlačidlo Odstrániť.

Asi je rozumnejšie posunúť aplikáciu, ktorú nechcete používať, v zozname nižšie (pomocou tlačidla Posunúť dolu) namiesto jej odstránenia zo zoznamu, pretože po jej odstránení a napr. poškodení vašej preferovanej aplikácie nebude možné daný typ dokumentov zobraziť.

#### Integrované

Pri použití záložky Integrované dostanete tieto možnosti:

Tri prepínače označené Vykonať po kliknutí ľavým tlačidlom. Určujú, ako bude &konqueror; zobrazovať vybraný typ &MIME;.

Zobraziť súbor v integrovanom prehliadači

  Ak je táto voľba použitá, súbor bude zorbrazení v okne &konqueror;.

Zobraziť súbor v samostatnom prehliadači

  Toto spôsobí, že pri zobrazovaní tohto typu MIME sa otvorí nové okno.

Použiť nastavenie pre skupinu

  Toto spôsobí, že typ MIME bude používať nastavenie pre skupinu typov MIME. (ak upravujete zvukový typ MIME, použije sa nastavenie zvukovej skupiny).

Pod nimi je zoznam označený ako Poradie uprednostňovania aplikácií.

Ak používate &konqueror;, môžete pomocou pravého tlačidla myši zobraziť menu s položkou Otvoriť s.... Tento zoznam obsahuje aplikácie a ich poradie zobrazenia v tomto menu.

Poradie môžete zmeniť pomocou tlačidiel Posunúť hore a Posunúť dolu.

#### Potvrdenie zmien

Po dokončení všetkých zmien, môžete stlačiť Použiť, aby sa zmeny uložili, ale aby sa modul nezatvoril.

Stlačením OK zmeny uložíte a zároveň zatvoríte modul a vrátite sa späť do hlavnej obrazovky ovládacieho centra.

Ak chcete zmeniť zahodiť, stlačte Zrušiť a vrátite sa bez uloženia do hlavnej obrazovky ovládacieho centra.

### Autor kapitoly

Mike McBride mpmcbride7@yahoo.com

Preklad Stanislav Višňovský visnovsky@nenya.ms.mff.cuni.cz