# Informácie o pamäti

Mike McBride
Stanislav Višňovský

    visnovsky@nenya.ms.mff.cuni.cz

Preklad
2002-02-13
3.00.00
KDE KControl pamäť systémové informácie

## Informácie o pamäti

Tento modul zobrazuje aktuálne využitie pamäti. Je neustále aktualizovaný a hodí sa pre hľadanie problémov pri behu aplikácií.

### Typy pamäti

Najprv je dôležité aby ste vedeli, že existujú dva typy pamäti, ktorú používa operačný systém a programy.

Prvý typ sa volá fyzická pamäť. Tá je umiestnená v pamäťových čipoch v počítači. Označuje sa ako RAM (Random Access Memory) a kúpili ste ju už s počítačom.

Druhý typ pamäti sa volá virtuálna pamäť. Je to blok pamäti, ktorý je v skutočnosti kus miesta na disku. Operačný systém si rezervuje miesto na disku pre odkladací priestor. Potom ho môže používať v prípade, že mu dochádza fyzická pamäť. Dôvod pre existenciu tejto odkladacej pamäti je, že operačný systém ukladá dáta, o ktorých si myslí, že nie sú teraz potrebné. V prípade, že ich niektorý program znovu potrebuje, načíta ich z disku. Takže odložil nepotrebné dáta na disk a načítal tie, ktoré potreboval. Odkladacia pamäť nie je taká rýchla ako fyzická pamäť, preto sa operačný systém snaží udržiavať dáta vo fyzickej pamäti.

Celková pamäť je súčet fyzickej a odkladacej pamäti.

### Modul informácie o pamäti

Toto okno je rozdelené na hornú a dolnú časť

Horná časť zobrazuje celkovú fyzickú pamäť, celkovú voľnú fyzickú pamäť. zdieľanú pamäť a vyrovnávaciu pamäť.

Všetky štyri hodnoty sú zobrazené ako celkový počet bajtov a počet megabajtov (1 megabajt = o niečo viac ako 1 000 000 bajtov)

Dolná časť obsahuje tri grafy:

- Celková pamäť (kombinácia fyzickej a virtuálnej pamäti).

- Fyzická pamäť

- Virtuálna pamäť alebo Odkladací priestor.

Zelená časť je voľná, červená použitá.

Presné hodnoty každej pamäti nie sú moc dôležité a neustále sa obnovujú. Ak chcete vyhodnocovať, sledujte trendy.

Má váš počítač veľa voľného miesta (zelená plocha)? Ak nie, zvýšte odkladaciu pamäť alebo fyzickú pamäť.

Ak počítač nereaguje dobre: Je fyzická pamäť plná, a vyzerá to, že sa disk neustále používa? To asi znamená, že nemáte dosť fyzickej pamäti a váš počítač používa pomalšiu virtuálnu pamäť pre často používané dáta. Zväčšením fyzickej pamäti sa zlepší reakcia počítača.

### Autor kapitoly

Michael McBride mpmcbride7@yahoo.com

Preklad dokumentácie Stanislav Višňovský visnovsky@nenya.ms.mff.cuni.cz