# Manuál pre &ksysguard;

Chris Schlaeger

    cs@kde.org

Chris Schlaeger

    cs@kde.org

Vývojár
Tobias Koenig

    tokoe82@yahoo.de

Vývojár
Lauri Watts

    lauri@kde.org

Recenzent
Stanislav Višňovský

    visnovsky@nenya.ms.mff.cuni.cz

Preklad
2000 Chris Schlaeger
&FDLNotice;
2000-12-14
1.00.00

&ksysguard; je správca úloh a monitor systému s podporou siete, spolu s funkciami programu top.

KDE KSysGuard monitor procesov top ps

## Úvod

&ksysguard; je správca úloh a monitor výkonu pre &kde;. Je postavený na architektúre klient/server, takže umožňuje kontrolu lokálnych a aj vzdialených počítačov. Grafické rozhranie používa pre získanie zobrazovaných informácií takzvané senzory. Senzor môže vracať jednoduchú hodnotu, ale aj napríklad tabuľku hodnôt. Pre každý typ informácií existuje niekoľko typov displejov. Displeje sa ukladajú do pracovných zošitov, ktoré sa dajú ukladať na disk a neskôr znovu načítať. Preto &ksysguard; nie je iba jednoduchý správca úloh, ale aj výkonný nástroj na monitorovanie veľkých fariem serverov.

## Použitie &ksysguard;

### Začíname

&ksysguard; môžete spustiť z hlavného menu, pomocou položky KDE Strážca systému v menu Systém. Alebo môžete zadať príkaz `ksysguard` v termináli.

Hlavné okno &ksysguard; obsahuje menu, nepovinný panel nástrojov, stavový riadok, prehliadač senzorov a pracovný priestor. Na začiatku je v prehliadači senzorov zobrazený lokálny počítač ako localhost a dve stránky v pracovnom priestore. Toto je štandardné nastavenie.

Toto nastavenie je dostatočné pre väčšinu menej skúsených používateľov ako nástroj pre správu systému. Pokročilý používatelia a administrátori veľkých počítačových laboratórií majú iné potreby. Preto musí byť &ksysguard; veľmi flexibilný.

### Prehliadač senzorov

Prehliadač senzorov zobrazuje registrované počítače a ich senzory ako strom. Pomocou myši sa dajú jeho časti zabaliť a rozbaliť. Každý senzor monitoruje jednotlivé systémové hodnoty.

#### Pripojenie k iným počítačom

Na nový počítač sa môžete pripojiť pomocou Spojiť sa s hostiteľom z menu Súbor. V dialógu, ktorý sa zobrazí, môžete zadať meno hostiteľa, s ktorým sa chcete spojiť. Pod menom môžete vybrať spôsob pripojenia. Štandardne je to ssh, zabezpečený shell alebo môžete použiť režim démona. Alebo môžete použiť rsh, vzdialený shell. Kliknutím na OK vytvoríte spojenie. Za chvíľu sa nový hostiteľ objaví v prehliadači senzorov a môžete s ním začať pracovať.

Aby bolo možné vytvoriť spojenie, musí byť na novom hostiteľovi nainštalovaný a spustený program ksysguardd. Môže byť spustený v jednom z nasledujúcich módov.

démon

  ksysguardd môžete spustiť pri štarte systému v móde Démon, ak mu zadáte argument -d. V tom prípade musíte vybrať v dialógu spojenia ksysguard mód démon. Nevýhodou je, že nebudete môcť zabiť ani zmeniť prioritu procesom pomocou Ovládanie procesov a výmena dát po sieti nebude šifrovaná.

shell

  V tomto móde spustí ksysguard pri pripojení ksysguardd. Aby to bolo možné, musí byť tento démon uvedený vo vašej `PATH`. Bohužiaľ, ssh nenačítava automaticky súbor `.profile`, takže vaše obvyklé nastavenie cesty nebude dostupné. Namiesto neho sa použije štandardná cesta `PATH`, napríklad /bin:/usr/bin. Pravdepodobne KDE nebude v týchto priečinkoch nainštalované, takže musíte vytvoriť alebo aktualizovať súbor environment v podpriečinku `.ssh` vášho domovského priečinku. Prečítajte si podrobnosti v manuálovej stránke pre `ssh`. Súbor musí obsahovať niečo takéto:

      PATH=/bin:/usr/bin:/opt/kde/bin

  za predpokladu, že ksysguardd je v súbor `/opt/kde/bin/ksysguardd`.

  Ak používate ssh, overte, že máte na vzdialenom počítači nainštalovaný súbor `identity.pub` a kľúč vzdialeného počítača je už na vašom počítači registrovaný. Najjednoduchšie to overíte príkazom `ssh `počítač:ksysguardd``. Ak vás privíta ksysguardd, môžete zadať `quit` a všetko je v poriadku.

Pre expertov: ksysguardd je veľmi malý program, ktorý je linkovaný iba s libc. Môže sa teda použiť aj na počítačoch, kde nie je nainštalované kompletné &kde;, napríklad serveroch. Ak sa rozhodnete upraviť príkaz pre jeho spustenie, určite zadajte celú cestu.

#### Odpojenie počítačov

Od počítača sa odpojíte tak, že ho vyberiete v prehliadači senzorov a vyberiete Odpojiť sa od hostiteľa z menu Súbor. V prípade, že ešte používate niektoré senzory, budú ich okraje šedé a displeje sa prestanú aktualizovať.

### Pracovná plocha

Pracovná plocha je organizovaná ako pracovné zošity. Pomocou Nový z menu Súbor vytvoríte nový pracovný zošit. Zobrazí sa dialóg, kde môžete zadať meno, rozmery pracovného zošita a interval aktualizácie. Zošit odstránite pomocou Zavrieť z menu Súbor. Všetky zmeny budú uložené do súboru pracovného zošita. V prípade, že ste ešte nikdy neuložili súbor pracovného zošita, objaví sa výzva, aby ste meno súboru zadali. Pracovné zošity obsahujú bunky v mriežke.

Každá bunka môže byť vyplnená displejom pre jeden alebo viac senzorov. Displej umiestnite jeho ťahaním z prehliadača senzorov a pustením na požadovanú bunku. V prípade, že existuje viac typov displejov pre váš typ senzoru, zobrazí sa kontextové menu. Môžete si vybrať, ktorý displej chcete používať. Viac senzorov do jedného displeja pridáte tak, že ich pustíte na už existujúci displej.

Zošity je možné nastaviť kliknutím na Nastaviť zošit v menu Upraviť. V dialógu môžete upraviť veľkosť a interval aktualizácie. Tento interval sa používa vo všetkých displejoch zošita, ktoré majú nastavené Použiť interval aktualizácie zošita.

Položka Nastaviť štýl v menu Nastavenia umožňuje upraviť globálne atribúty štýlu a použiť ich pre aktuálny zošit.

Displeje môžete ďalej nastaviť kliknutím pravým tlačidlom myši. V kontextovom menu potom môžete vybrať vlastnosti, ak ich chcete zmeniť, môžete displej odstrániť zo zošita, zmeniť jeho interval aktualizácie alebo aktualizáciu dočasne zastaviť.

#### Kreslenie signálu

Kreslenie signálu ukazuje priebeh jedného alebo viacerých senzorov v závislosti na čase. Ak kreslí naraz viacero senzorov, použije rôzne farby. Ak je displej dosť veľký, zobrazí sa aj mriežka pre intervaly kreslených hodnôt. Pretože je štandardne aktívne automatické určenie rozsahov, nemusíte zadávať minimálnu ani maximálnu hodnotu. Ak to ale potrebujete, môžete minimálnu a maximálnu hodnotu zadať a vypnúť automatické určovanie.

#### Multimeter

Multimeter zobrazuje hodnoty senzoru ako digitálny multimeter. Vo vlastnostiach sa dajú určiť minimálne a maximálne hodnoty. V prípade, že bude tento interval presiahnutý, displej sa zafarbí farbu alarmu.

#### Ovládač procesov

Ovládač procesov zobrazuje zoznam procesov na vašom počítači. Zoznam môžete utriediť podľa ľubovoľného stĺpca. Jednoducho kliknite ľavým tlačidlom myši na jeho hlavičku.

Zoznam ukazuje nasledujúce informácie o každom procese. Uvedomte si, že nie všetky vlastnosti sú dostupné na každom operačnom systéme.

Meno

  Meno spustiteľného súboru, ktorý spustil proces.

PID

  ID procesu. Jednoznačné číslo pre každý proces.

PPID

  ID rodičovského procesu.

UID

  ID používateľa, ktorý spustil proces.

GID

  ID skupiny, ktorej proces patrí.

Stav

  Stav procesu.

Používateľ%

  Zaťaženie procesora procesom mimo jadro (v percentách).

Systém%

  Zaťaženie procesora procesom v jadre (v percentách).

Nice

  Priorita pre plánovanie.

VmSize

  Celkové množstvo virtuálnej pamäti, ktorú proces používa (v kilobajtoch).

VmRss

  Celkové množstvo fyzickej pamäti, ktorú proces používa (v kilobajtoch).

Prihlásenie

  Používateľ, ktorý spustil proces.

Príkaz

  Úplný príkaz procesu.

Pod tabuľkou nájdete štyri tlačidlá, ktoré teraz popíšeme zľava doprava.

##### Pohľad Strom

Stromový pohľad je určený na zobrazenie vzťahov medzi bežiacimi procesmi. Proces, ktorý je spustený iným procesom sa nazýva potomok procesu. Strom je elegantný spôsob, ako zobraziť tento vzťah. Proces init je predkom všetkých procesov.

Ak vás nezaujímajú potomci niektorého procesu, kliknite na malé políčko vedľa rodičovského procesu a podstrom sa zabalí. Opakovaným kliknutím podstrom zase rozbalíte.

##### Filter procesov

Filter procesov sa dá použiť pre zníženie počtu zobrazených procesov. Môžete odfiltrovať tie, ktoré vás nezaujímajú. Momentálne môžete zobraziť buď všetky procesy, len systémové procesy, len používateľské procesy alebo iba vaše procesy.

##### Tlačidlo Aktualizovať

Toto tlačidlo môžete použiť pre vynútenie okamžitej aktualizácie zoznamu procesov.

##### Tlačidlo Ukončiť úlohu

Ak ste vybrali jeden alebo viacero procesov, stlačením tlačidla pre zabitie ich môžete zabiť. Procesom sa pošle takzvaný signál SIGKILL, ktorý ich okamžite ukončí. Ak tieto aplikácie obsahujú neuložené dáta, tieto budú stratené. Takže toto tlačidlo používajte opatrne.

#### Stĺpcový graf

Stĺpcový graf zobrazuje hodnoty senzoru ako stĺpce. Vo vlastnostiach sa dajú určiť minimálne a maximálne hodnoty rozsahu a horný a dolný limit. V prípade, že bude tento interval presiahnutý, displej sa zafarbí farbou alarmu.

#### Záznam senzoru

Záznam senzoru nezobrazuje žiadne hodnoty, ale zapisuje ich do súboru spolu s dátumom a časom. Pre každý senzor môžete zadať spodný a horný limit v dialógu vlastností. V prípade, že je tento rozsah prekročený, položka v tabuľke je zafarbená farbou alarmu a je poslaná udalosť knotify.

#### Súbor so záznamom

Monitor súborov so záznamom zobrazuje obsah súboru napr. `/var/log/messages`. V dialógu vlastností môžete zadať zoznam regulárnych výrazov, ktoré budú hľadané v súbore. Ak niektorý z nich bude odpovedať, bude poslaná udalosť knotify.

#### Zoznam

Zoznam zobrazuje dáta senzorov ako tabuľku.

## Licencie a autori

&ksysguard; momentálne vyvíja a spravuje Chris Schläger cs@kde.org. &ksysguard; je prepísaný správca úloh KTop z KDE 1.x. Na KTop pracovalo niekoľko ľudí:

- A. Sanda alex@darkstar.ping.at

- Ralf Mueller ralf@bj-ig.de

- Bernd Johannes Wuebben wuebben@math.cornell.edu

- Nicolas Leclercq nicknet@planete.net

Port na iné platformy než &Linux; implementovali:

- FreeBSD: Hans Petter Bieker <zerium@traad.lavvu.no>

&underFDL; &underGPL;

## Inštalácia

### Ako získať &ksysguard;

&install.intro.documentation;

### Požiadavky

Aby ste úspešne preložili &ksysguard;, potrebujete &kde; 2.0 a Qt 2.2.x. Všetky požadované knižnice a aj &ksysguard; samotný nájdete na adrese ftp://ftp.kde.org/pub/kde/.

Grafické rozhranie je dostupné na každej platforme, na ktorej beží &kde;. Monitorovací agenti ale momentálne bežia iba na týchto typoch systému &UNIX;:

&Linux; 2.x

  Aby ksysguardd fungoval, musíte preložiť jadro &Linux; s podporou súborového systému `/proc`. Je to štandardné nastavenie a väčšina distribúcií &Linux; ho podporuje.

FreeBSD

  ksysguardd vyžaduje, aby jeho skupina bola kmem a potrebuje mať nastavený bi setgid.

&Solaris;

Podpora ostatných platforiem sa pripravuje. Privítame každú vašu pomoc.

### Preklad a inštalácia

&install.compile.documentation;