# Manuál pre &ksokoban;

Anders Widell

    awl@passagen.se

Stanislav Višňovský

    visnovsky@nenya.ms.mff.cuni.cz

Preklad
2000 Anders Widell
&FDLNotice;
2002-01-24
0.42.00

&ksokoban; je &kde; implementácia hry o japonskom skladníkovi sokoban. Tento dokument popisuje &ksokoban; verzie 0.4.2.

KDE kdegames hra sokoban ksokoban

## Úvod

Prvú hru sokoban vytvoril v roku 1982 Hiroyuki Imabayashi v japonskej firme Thinking Rabbit, Inc. Sokoban je japonský výraz pre skladníka. Myšlienka hry je, že ste skladník a snažíte sa presunúť tovar na jeho miesto.

Problém je v tom, že tovar nemôžete ťahať, ani ním prejsť. Ak si nedáte pozor, niektoré kusy zostanú zablokované a nebudete ich môcť presunúť, alebo vám zablokujú cestu.

Vyriešiť niektoré úrovne môže byť veľmi náročné. Ale ak si to chcete urobiť ešte ťažšie, pokúste sa minimalizovať počet ťahov a presunov potrebných na vyriešenie úrovne.

Aby bola hra zábavnejšia pre malé deti (pod 10 rokov), niektoré &ksokoban; obsahuje aj kolekcie s jednoduchšími úrovňami. Sú označené ako (ľahký). Samozrejme môžu pobaviť aj dospelých, napríklad, ak si nechcete moc zaťažovať hlavu.

## Hra

Cieľom hry je presunúť všetky červené kamene na cieľové polia, ktoré sú označené zeleným kruhom.

Pre presun použite kurzorové klávesy alebo myš. Ak zatlačíte na kameň kurzorovými klávesmi alebo stredným tlačidlom myši a v danom smere nič kameň neblokuje, kameň presuniete. Kamene ale nemôžete ťahať, takže ak zatlačíte kameň do rohu, nebudete ho už môcť presunúť. Na kamene nemôžete ani stúpať, takže vám môžu zablokovať cestu. Navyše nie je možné presunúť naraz viac ako jeden kameň.

Ak zistíte, že ste presunuli kamene tak, že úroveň už nie je riešiteľná, môžete vždy použiť funkciu na vrátenie posledného ťahu až na miesto, kde ste chybu urobili. Samozrejme môžete úroveň spustiť aj úplne od začiatku.

### Ovládanie

Kláves | Akcia
--- | ---
Kurzorové klávesy | Presun o jedno pole v danom smere
&Ctrl;Kurzorové klávesy | Presun tak ďaleko v danom smere, ako to len ide, bez presunu kameňov
&Shift;Kurzorové klávesy | Presun tak ďaleko v danom smere, ako to len ide, s presunom kameňov
Ľavé tlačidlo myši | Presun na ľubovoľné miesto v bludisku, na ktoré sa dá dostať bez presunov kameňov.
Stredné tlačidlo myši alebo U | Vráti posledný ťah
Pravé tlačidlo myši | Presun hore/dolu/vľavo/vpravo v priamom smere, s presunom kameňov, ktoré stoja v ceste
Myš s kolieskom | Prechod po histórii
R | Opakuje posledný vrátený ťah
N | Prejde do nasledujúcej úrovne v aktuálnej kolekcii
P | Prejde do predchádzajúcej úrovne v aktuálnej kolekcii
&Esc; | Reštartuje aktuálnu úroveň
Q | Ukončí hru

### Načítanie externých úrovní

&ksokoban; poskytuje možnosť načítať externé úrovne z textových súborov. Načítate ich pomocou menu Hra Načítať úrovne... alebo zadaním &URL; súboru úrovní ako argumentu na príkazovom riadku pri štarte &ksokoban;.

Externé úrovne musia byť definované pomocou štandardných znakov z tabuľky dole. Ak súbor obsahuje viac ako jednu úroveň, musia byť oddelené prázdnym riadkom. Súbor medzi úrovňami môže obsahovať aj text.

Znak | Význam
--- | ---
`#` | Stena
(medzera) | Prázdne políčko
`.` | Cieľové pole
`$` | Objekt na prázdnom poli
`*` | Objekt na cieľovom poli
`@` | Počiatočná pozícia na prázdnom poli
`+` | Počiatočná pozícia na cieľovom poli

Napríklad, dole je reprezentácia prvej úrovne v kolekcii Microban.

    ####
    # .#
    #  ###
    #*@  #
    #  $ #
    #  ###
    ####

## Zoznam príkazov menu

Toto je úplný manuál k menu pre &ksokoban;.

### Menu Hra

Hra Načítať úrovne...

  Načíta externú úroveň. Prečítajte si kapitolu Načítanie externých úrovní.

N Hra Nasledujúca úroveň

  Načíta nasledujúcu úroveň.

P Hra Predchádzajúca úroveň

  Prejde dozadu na predchádzajúcu úroveň.

&Esc; Hra Reštartovať úroveň

  Reštartuje aktuálnu úroveň.

Hra Kolekcia úrovní

  Zmení na inú skupinu úrovní. &ksokoban; obsahuje niekoľko skupín úrovní a môžete načítať dalšie, ktoré nájdete na internete.

U Hra Vrátiť späť

  Vráti posledný ťah

R Hra Opakovať vrátené

  Zopakuje posledný ťah, ktorý ste predtým vrátili.

Q Hra Koniec

  Ukončí &ksokoban;.

### Menu Animácia

Animácia Pomalá Animácia Stredná Animácia Rýchla Animácia Vypnúť

  Zmení rýchlosť animácií. Štandardné nastavenie je Stredná.

### Menu Záložky

Záložky Nastaviť záložku

  &ksokoban; umožňuje nastaviť záložky na úroveň v danom stave. Hodí sa to pre uloženie bez opakovania rovnakých počiatočných krokov v úrovni.

Záložky Prejsť na záložku

  Prejde na stav predtým uložený ako záložka.

### Menu Pomocník

F1 Pomocník Obsah...

  Spustí systém Pomocníka KDE spustením manuálu &kappname;. (tento dokument).

Pomocník Poslať správu o chybe...

  Otvorí dialóg pre poslanie správy o chybe, kde môžete poslať správu o chybe alebo požiadavk na novú funkciu.

Pomocník O &kappname;

  Zobrazí informácie o verzii a autorovi.

Pomocník O KDE

  Toto zobrazí verziu KDE a iné základné informácie.

## Autori a licencia

&ksokoban; je © 1998-2000 Anders Widell awl@passagen.se. Najnovšie informácie o hre &ksokoban;, navštívte domovskú stránku &ksokoban; http://hem.passagen.se/awl/ksokoban/

Grafika na pozadí starfield je vytvorená v programe Gimp. Ostatné grafické prvky vytvoril Anders Widell awl@passagen.se pomocou Povray.

Všetky momentálne štandardné úrovne vytvoril David W. Skinner sasquatch@bentonrea.com. Navštívte jeho stránku pre sokoban http://bentonrea.com/~sasquatch/sokoban/

Preklad dokumentácie Stanislav Višňovský visnovsky@nenya.ms.mff.cuni.cz

&underFDL; &underGPL;

## Inštalácia

&install.intro.documentation; &install.compile.documentation;
&documentation.index;