# Identifikácia prehliadača

Krishna Tateneni

    tateneni@pluto.njcc.com

Stanislav Višňovský

    visnovsky@nenya.ms.mff.cuni.cz

Preklad
2002-10-12
3.1
KDE KControl user agent prehliadač identifikácia

## Identifikácia prehliadača

### Úvod

Keď sa &konqueror; pripojí k serveru WWW, pošle mu niekoľko základných identifikačných údajov v hlavičke User Agent.

Keďže sa každý prehliadač líši, WWW stránky, ktoré sa príliš spoliehajú na niektorý z prehliadačov, nie sú správne zobrazené v ostatných. Preto niektoré servery skontrolujú obsah hlavičky user agent a túto informáciu zaradia do kódu HTML tak, aby bol obsah správny bez ohľadu na prehliadač.

Niektoré stránky ale odmietajú spolupracovať v prípade, že váš prehliadač nerozpoznajú ako správny. V tom prípade musíte prekabátiť stránku tým, že poviete, aby &konqueror; hlásil iný prehliadač v hlavičke user agent, než seba.

### Použitie

Tento modul &kcontrolcenter; umožňuje nastaviť typ prehliadača, ako ktorý sa má &konqueror; tváriť. Toto nastavenie môže závisieť na navštívenej stránke. Obvykle bude zoznam Identifikácia špecifická pre server/doménu prázdny, čiže má &konqueror; použiť svoju štandardnú identifikáciu.

Vypnutím Posielať identifikáciu prehliadača môžete úplne vypnúť posielanie tejto identifikácie. Môže to ale spôsobiť divné chovanie niektorých serverov, ktoré vám dokonca môžu odmietnuť prístup. Takže si poriadne rozmyslite, či to chcete urobiť.

Nové spojenie agenta a serveru môžete vytvoriť tlačidlom Nový.... Zadajte meno serveru alebo domény v dialógu označenom ako Pri pripojení k.

Pre vytvorenie novej väzby, napíšte meno serveru alebo doménu do poľa v hornej časti panelu označenej Pri spojení k. Uvedomte si, že nesmiete používať žolíky *. Namiesto toho, `kde.org` bude odpovedať všetkým hostiteľom v doméne kde.org.

Po zadaní mena serveru, zadajte identifikačný reťazec do ďalšieho poľa označeného Posielaný reťazec agenta, alebo si vyberte zo zoznamu nižšie. Ak neviete čo zadať, budete potrebovať vedieť, ako taký reťazec vyzerá. Napríklad, môžete zadať `Mozilla/4.0 (compatible; MSIE 4.0)`.

Do poľa Alias pre reťazec agenta môžete napísať rozumné meno pre tento reťazec, napríklad `Netscape Navigator 4.75 pre Linux` pre reťazec agenta `Mozilla/4.75 (X11; U; Linux 2.2.14 i686)`.

Rovnako môžete kliknúť na existujúcu položku v Nakonfigurované väzby agenta:, a potom upraviť texty. Nakoniec stlačte Zmeniť....

Tlačidlo Odstrániť vymaže vybranú položku zo zoznamu. Pomocou Odstrániť všetky odstráni všetky nastavené identifikácie. Aby sa zmeny uložili, použite tlačidlo Použiť.

Pomocou volieb v hornej časti môžete vytvoriť unikátny identifikačný reťazec vybraním vlastnej kombinácie operačného systému, jeho verzie, platformy, procesoru a jazyka.

V každom prípade máte tučným písmom zobrazený štandardne posielaný reťazec.

### Autor kapitoly

Túto kapitolu napísal:

Krishna Tateneni tateneni@pluto.njcc.com.

Aktualizoval Jost Schenck jost@schenck.de.

Preklad dokumentácie Stanislav Višňovský visnovsky@nenya.ms.mff.cuni.cz