<chapter id="working-with-umbrello">

<title>Práca s programom Umbrello</title>
<!--
Umbrello basics: creating diagrams, creating classes, adding objects to
diagrams,   associations, editing properties, anchor points in associations,
removing objects, removing   diagrams-->

<para> 
Táto kapitola predstavuje úvod do užívateľského rozhrania a poskytuje všetky 
znalosti potrebné pre prácu s programom. Ako je to možné predpokladať, všetky 
(takmer všetky) funkcie programu Umbrello sú dostupné cez menu a panel 
nástrojov. V programe Umbrello sa veľmi často používajú kontextové menu dostupné 
stlačením pravého tlačidla myši. Takmer na všetky prvky na pracovnej ploche 
Umbrello alebo v stromovom pohľade môžete kliknúť pravým tlačidlom pre aplikáciu 
príslušných funkcií pre príslušný prvok. Pre niektorých užívateľov je tento 
spôsob práce spočiatku značne zarážajúci, lebo sú zvyknutí na prístup k funkciám
cez menu a panely nástrojov. Ak si však zvyknete na kliknutie pravým tlačidlom, 
môžete značne zvýšiť pracovné tempo.
</para>
<sect1 id="user-interface">

<title>Užívateľské rozhranie</title>

<para>
Hlavné okno programu je rozdelené na tri oblasti, ktoré pomáhajú udržať si 
prehľad v systéme, rýchlo zobraziť rôzne diagramy a tiež pre prácu na modeli.
</para>

<para>
Tieto oblasti sú:
</para>

<itemizedlist>
	<listitem>
		<para>Stromový pohľad</para>
	</listitem> 
	<listitem>
		<para>Pracovná plocha</para>
	</listitem> 
	<listitem>
		<para>Okno dokumentácie</para>
	</listitem>
</itemizedlist>

<para> 
<screenshot>
	<screeninfo>Užívateľské rozhranie Umbrello</screeninfo>
	<mediaobject> 
	<imageobject> 
		<imagedata fileref="pics/umbrello-ui.png" format="PNG"/> 
	</imageobject>
	<textobject>
	<phrase> Užívateľské rozhranie Umbrello </phrase> 
	</textobject> <caption> <para> Užívateľské rozhranie Umbrello</para> </caption> 

</mediaobject> </screenshot> </para>

<sect2 id="tree-view">

<title>Stromový pohľad</title>

<para>Stromový pohľad sa na nachádza v ľavom hornom rohu okna a obsahuje všetky 
diagramy, triedy, aktérov a prípady použitia, z ktorých model pozostáva. Pomocou 
stromového pohľadu je možné rýchlo získať prehľad o prvkoch tvoriacich systém. 
Okrem toho môžeme pomocou stromového pohľadu veľmi rýchlo prepínať medzi 
jednotlivými diagramami a vkladať prvky do diagramov.
</para>

<para>
Ak model pozostáva z mnohých tried a diagramov, stromový pohľad nám pomáha 
udržať si prehľad pomocou priečinkov. Tieto sa vytvárajú cez kontextové menu 
(kliknutie pravým tlačidlom myši na prvok priečinku v stromovom pohľade), kde si 
vyberieme príslušný príkaz. Prvky môžeme to diagramov vkladať systémom Drag'n 
Drop (pretiahnuť a pustiť)
</para>
</sect2>

<sect2 id="documentation-window">

<title>Okno dokumentácie</title>

<para>
Okno dokumentácie je malé okno v ľavom dolnom rohu okna Umbrello. Zobrazuje 
dokumentáciu pre práve aktívny objekt.
Okno dokumentácie je veľmi malé, lebo má poskytovať iba krátky prehľad o danom 
objekte. Kompletná dokumentácia je dostupná prostredníctvom vlastností 
jednotlivých prvkov.
</para>

</sect2>

<sect2 id="work-area">

<title>Pracovná plocha</title>

<para> 
Pracovná plocha je hlavnou časťou okna. Tu sa uskutočňuje samotná práca. Používa 
sa pre zobrazenie a spracovanie diagramov modelu. Pracovná plocha zobrazuje 
práve aktívny diagram. V danom čase je možné zobraziť len jediný diagram.
 </para>
</sect2>
</sect1> 
<!--user-interface-->

<sect1 id="load-save">
<title>Vytvorenie, načítanie a uloženie modelov</title>

<para> 
Aby sme mohli pomocou Umbrello vytvoriť niečo rozumné, musíme vytvoriť model, na 
ktorom budeme pracovať. Počas spustenia programu sa buď načíta naposledy 
spracovaný model, alebo sa vytvorí prázdny model. Závisí to od nastavení 
programu. Týmto spôsobom môžeme ihneď začať pracovať. 
</para>

<sect2 id="new-model">
<title>Nový model</title>
<para>
Pre vytvorenie nového modelu klikneme na položku Nový v menu Súbor alebo na 
tlačidlo pre nový dokument vo vodorovnom paneli nástrojov. Ak práve pracujeme na 
nejakom modeli, Umbrello sa prv opýta, či chceme uložiť aktuálny model pred 
vytvorením nového.
</para>
</sect2>
<sect2 id="save-model">

<title>Uloženie modelu</title>

<para>
Model môžeme uložiť kedykoľvek prostredníctvom položky Uložiť z menu Súbor, 
resp. Stlačením príslušného tlačidla na vodorovnom paneli nástrojov. Ak chceme 
uložiť model pod iným názvom, vyberieme si položku Uložiť ako... z menu Súbor.
</para>

<para>
Pre zvýšenie bezpečnosti umožňuje Umbrello ukladať model automaticky po uplynutí 
určitého časového obdobia. Táto možnosť a časový interval sa dá nastaviť v okne 
nastavení programu.
</para>
</sect2>

<sect2 id="load-model">
<title>Načítanie modelu</title>

<para>
Ak chceme načítať už existujúci model, zvolíme položku Otvoriť z menu Súbor 
alebo stlačíme príslušné tlačidlo na vodorovnom paneli nástrojov. Naposledy 
spracované modely sú tiež dostupné prostredníctvom podmenu Otvoriť nedávne v 
menu Súbor. Týmto spôsobom môžeme otvoriť často používané modely omnoho skôr.
</para>

<para>
V Umbrello môžeme v danom čase pracovať len na jednom modeli. Ak chceme, aby 
program načítal iný model a aktuálny model sa od času posledného uloženia 
zmenil, Umbrello sa spýta, či chceme zmeny uložiť. Tým sa zníži riziko straty 
dát. 
</para>
</sect2>
</sect1>  <!--load-save-->

<sect1 id="edit-model">

<title>Úpravy modelu</title>

<para>
V Umbrello existujú principiálne dva spôsoby zmeny modelov:
<itemizedlist>
	<listitem>
	<para>Elementy upraviť priamo v stromovom pohľade
	</para>
	</listitem>
	<listitem><para>Elementy upraviť v diagrame</para></listitem> 	</itemizedlist>
	</para>

<para>
Prostredníctvom kontextového menu dostupného cez pravé tlačidlo myši môžeme 
vložiť, odstrániť alebo zmeniť takmer všetky prvky. Ak napríklad klikneme pravým 
tlačidlom myši na priečinok v stromovom pohľade, môžeme doň vložiť rôzne 
diagramy, ako aj aktérov, triedy a prípady použitia v závislosti od toho, či je 
priečinok v <emphasis>logickom pohľade</emphasis> alebo v <emphasis>pohľade 
prípadov použitia</emphasis>.
</para>

<para> 
Po vložení prvku do modelu môžeme nastaviť jeho vlastnosti prostredníctvom 
dialógu Vlastnosti. Zobrazíme ho položkou <emphasis>Vlastnosti</emphasis> z 
kontextového menu príslušného prvku.
</para>

<para>
Okrem toho môžeme prvky vytvárať a upravovať v diagramoch. Detaily sú v ďalších 
bodoch tejto príručky.
</para>

</sect1>

<sect1 id="add-remove-diagrams">

<title>Pridať/odobrať diagramy</title>

<para> 
Model UML pozostáva z prvkov UML a z asociácií medzi prvkami. Model nie je možné 
vidieť. Na jeho vizualizáciu sa používajú <emphasis>diagramy</emphasis>.
</para>

<sect2 id="create-diagram">

<title>Vytvorenie diagramu</title>

<para>
Pre vloženie nového diagramu si musíme vybrať typ diagramu z podmenu Nový z menu
Diagram a zapísať jeho názov. Diagram sa tým vytvorí a bude vybraný ako aktívny 
diagram v stromovom pohľade.
</para>

<para>
Pripomíname, že v Umbrello sa kontextové menu používajú veľmi často. Preto 
diagram môžeme vytvoriť aj kliknutím pravým tlačidlom myši na priečinok v 
stromovom pohľade. a z podmenu Nový vybrať príslušný typ. V pohľade prípadov
použitia môžeme pridať diagramy prípadov použitia, kým v logickom pohľade
všetky ostatné typy diagramov. </para>
</sect2>

<sect2 id="remove-diagram">
<title>Odstránenie diagramu</title>

<para>
Ak chceme z modelu odstrániť diagram, musíme ho aktivovať a potom vybrať položku
Zmazať z menu Diagram. Tento úkon môžeme tiež vykonať prostredníctvom
kontextového menu príslušného diagramu v stromovom pohľade.</para>

<para>
Keďže vymazanie diagramu predstavuje významný zásah do modelu a môže spôsobiť
stratu údajov, ak ho vyvoláme neúmyselne, preto Umbrello žiada potvrdenie pre
vykonanie operácie vymazania.  Ak sa raz diagram vymaže a súbor uloží,
neexistuje žiadna možnosť nápravy! </para>
</sect2>

<sect2 id="rename-diagram">
<title>Premenovať diagram</title>

<para>
Ak chceme diagram premenovať, urobíme to položkou Premenovať v kontextovom menu
diagramu v stromovom pohľade.
</para>

<para>
Iný spôsob je použiť okno vlastností diagramu, ktoré je dostupné prostredníctvom
položky Vlastnosti v kontextovom menu diagramu (ktoré môžeme vyvolať stlačením
pravého tlačidla myši). Okrem toho je možné toto okno otvoriť aj dvojitým
kliknutím na diagram v stromovom pohľade.
</para>
</sect2>
</sect1>

<sect1 id="edit-diagram">
<title>Upraviť diagramy</title>

<para>
Umbrello sa snaží podporovať prácu s diagramami pomocou jednoduchých pravidiel. 
Následkom toho je v danom diagrame možné použiť len patričné prvky a môžeme 
vytvoriť len také vzťahy medzi nimi, ktoré majú význam. Pre expertov UML to 
nebude ani zjavné, avšak pre začiatočníkov je to výborná pomôcka pre vytváranie 
diagramov podľa štandardu. 
</para>

<para>
Po vytvorení diagramu ho môžeme upravovať. Treba však pritom rozlišovať medzi 
úpravami diagramu a úpravami modelu, čo môže miasť začiatočníkov. Ako sme už 
uviedli, diagramy sú istým <emphasis>pohľadom</emphasis> modelu. Ak napríklad 
vytvoríme triedu v diagrame tried, upravujeme tým diagram aj model. Ak zmeníme 
farbu triedy alebo inú vlastnosti zobrazenia v diagrame tried, meníme diagram,
model však nie.
</para>

<sect2 id="insert-elements">

<title>Vkladanie prvkov</title>

<para>
Jednou z prvých činností po vytvorení diagramu je pridanie prvkov, ako sú 
triedy, aktéri alebo prípady použitia. Principiálne sú dve možnosti, ako to 
môžeme urobiť:
</para>
<itemizedlist>
	<listitem>
		<para>Presunúť existujúce prvky zo stromového pohľadu do diagramu
</para>
</listitem> 
<listitem>
<para>
Vytvoriť nový prvok prostredníctvom nástrojov v zvislom paneli nástrojov a
súčasne ich vložiť do aktívneho diagramu.
</para>
</listitem> 
</itemizedlist>
<para>
Ak chceme do diagramu vložiť prvok, ktorý už existuje v modeli, musíme ho 
pretiahnuť na príslušné miesto. V diagrame môžeme prvok nástrojom výberu 
kedykoľvek presunúť.
</para>
<para> 
Druhá možnosť pre vloženie prvku je použiť nástroj zo zvislého panela nástrojov 
umiestneného na pravej strane okna programu. Pritom sa do modelu tiež vloží daný 
prvok.</para>

<para>
Zvislý panel nástrojov sa štandardne nachádza na pravej strane okna programu, 
môžeme ho však presunúť na iné miesto alebo ho umiestniť nad ostatné prvky okna 
ako plávajúci panel. V tomto paneli sú dostupné nástroje zobrazené ako rôzne 
tlačidlá, pričom sú pre každý typ diagramu iné. Aktívny nástroj sa v paneli 
zobrazí ako vyvýšený.
Pomocou klávesu <keycap>Shift</keycap> sa môžeme prepnúť na predtým použiť
nástroj. Pomocou klávesu <keycap>Esc</keycap> môžeme vybrať <emphasis>nástroj 
výberu</emphasis>.
</para>

<para>
Ak zvolíme z panela nástrojov nástroj pre úpravy, napríklad pre vloženie triedy, 
zmení sa ukazovateľ myši na kríž. Teraz môžeme do diagramu vložiť prvok jediným 
kliknutím ľavého tlačidla myši. Prvky UML musia mať vždy <emphasis>jedinečné 
názvy</emphasis>. Ak napríklad existuje v diagrame trieda s názvom 
<quote>TriedaA</quote>, nie je možné vytvoriť iné triedu v inom diagrame pod 
týmto názvom. Ak sa pritom jedná aj o rôzne prvky, aj tieto musia mať rôzne 
názvy. Ak chceme vložiť <emphasis>rovnaký</emphasis> prvok ešte raz, nástroj 
vložiť triedu nie je vhodné riešenie. V takom prípade musíme požadovanú triedu 
pretiahnuť do diagramu zo stromového pohľadu.
</para>
</sect2>

<sect2 id="delete-elements">

<title>Vymazanie prvkov</title>

<para>
Každý prvok môžeme zmazať položkou <guimenuitem>Zmazať</guimenuitem> z 
kontextového menu. Inými slovami: pravým tlačidlom myši klikneme na príslušný 
prvok a vyberieme príslušnú položku z menu, ktorá sa zobrazí.
</para>

<para>
Tu je jasný <emphasis>veľký</emphasis> rozdiel medzi vymazaním prvku z modelu a 
z diagramu. Ak vymažeme prvok z diagramu,  vymažeme  ho len z daného diagramu. 
Prvok je však naďalej súčasťou modelu. Ak sa používa v iných diagramoch, tieto 
diagramy sa nezmenia. Ak však vymažeme prvok v stromovom pohľade, vymažeme prvok 
z celého 
<emphasis>modelu</emphasis>. Keďže prvok už modeli neexistuje, vymaže sa zo 
všetkých diagramov, v ktorých sa používa.
</para>
</sect2>

<sect2 id="edit-elements">

<title>úpravy prvkov</title>

<para>
Väčšinu prvkov UML môžeme upraviť otvorením okna Vlastnosti a vykonaním 
príslušných zmien.
Napríklad pre zmenu objektu ho treba vybrať a zvoliť položku 
<guimenuitem>Vlastnosti</guimenuitem> z kontextového menu (pravé tlačidlo myši). 
Každý prvok má takýto dialóg, ktorý pozostáva z viacerých listov v závislosti od 
typu konkrétneho prvku. V prípade niektorých prvkov, napríklad aktérov je možné 
meniť iba niekoľko parametrov, napríklad   názov a dokumentáciu. V prípade iných 
prvkov (napríklad tried) je však možné nastaviť mnoho vecí, ako sú atribúty a 
operácie, viditeľnosť a zobrazenie v diagrame (iba operáciu alebo celú signatúru 
operácie). môžeme tiež nastaviť farbu čiar a výplne pre vizualizáciu triedy v 
diagrame. </para>

<para>
U väčšiny prvkov UML sa tento dialóg vlastností môže vyvolať aj dvojitým 
kliknutím na príslušný prvok pomocou nástroja výberu (šípka). Výnimkou sú 
asociácie. Dvojitým kliknutím sa do nich pridá nový kotviaci bod. Dialóg 
vlastností asociácií môžeme zobraziť prostredníctvom kontextového menu (pravé 
tlačidlo myši).
</para>

<para>
Dialóg vlastností môžeme zobraziť prostredníctvom kontextového menu v stromovom 
pohľade. Tým môžeme nastaviť vlastnosti jednotlivých diagramov, napríklad 
zobrazenie mriežky. 
</para>
</sect2>

<sect2 id="edit-classes">
<title>úpravy tried</title>
<para> 
Aj keď sme spôsob úprav vlastností objektov už uviedli v predchádzajúcom bode, 
teraz si povieme zopár vecí o triedach, lebo sú komplikovanejšie ako ostatné 
prvky UML. 
</para>
<para>
V dialógu vlastností triedy môžeme nastaviť všetko od farby až po atribúty a 
operácie.
</para>

<sect3 id="class-general-settings">
<title>Všeobecné nastavenia tried</title>

<para> 
List všeobecných nastavení v okne vlastností triedy hovorí za seba. môžeme v ňom 
nastaviť názov triedy, viditeľnosť, dokumentáciu, atď. Tento list je dostupný 
vždy.
</para>
</sect3>

<sect3 id="class-attributes-settings">

<title>atribúty tried</title>

<para>
Na liste vlastností atribútov môžeme do triedy pridať, upraviť a zmazať 
atribúty. Pre vytvorenie nového atribútu do triedy stlačíme  tlačidlo 
<guimenuitem>Nový atribút</guimenuitem> . Pre vymazanie alebo úpravy atribútu 
vyberieme atribút a stlačíme príslušné tlačidlo. atribúty môžeme v zozname 
posúvať hore a dolu pomocou šípok. Tento list je tiež dostupný vždy.
</para>
</sect3>

<sect3 id="class-operations-settings">

<title>Nastavenie operácií tried</title>

<para>
Podobne, ako na liste nastavení atribútov, na liste nastavení operácií môžeme
vložiť, upraviť a odstrániť operácie triedy. Ak vložíme alebo zmeníme nejakú
operáciu, robíme to prostredníctvom <emphasis>okna vlastností
operácií</emphasis>.

Pre vloženie nového parametra do operácie stlačíme tlačidlo <guibutton>Nový
parameter</guibutton>, ktorý otvorí <emphasis>okno vlastností
parametrov</emphasis>. Tento list je dostupný vždy.
</para>
</sect3>

<sect3 id="class-associations-page">

<title>List asociácií triedy</title>

<para> List <guilabel>Asociácie</guilabel> zobrazí všetky asociácie, ktoré sú s 
triedou v danom diagrame spojené. Dvakrát klikneme na asociáciu a zobrazí sa 
príslušný dialóg vlastností. Podľa typu asociácie môžeme nastaviť parametre 
asociácie, ako násobnosť a názov role. Ak nemá vybraná takéto vlastnosti, nie je 
možné ich meniť a môžeme zmeniť iba dokumentáciu.
</para>

<para>
Tento list je dostupný, ak vyvoláme zobrazenie vlastností triedy z diagramu. Ak 
však zobrazenie vlastností vyvoláme zo stromového pohľadu, nie je tento list 
dostupný.
</para>
</sect3>
<sect3 id="class-display-page">

<title>List Zobrazenie</title><para> 

Na liste <guilabel>Zobrazenie</guilabel> môžeme nastaviť, ako sa zobrazí trieda 
v diagrame. Triedu môžeme napr. zobraziť ako jednoduchý obdĺžnik s názvom. Je to
vhodné, ak máme v diagrame mnoho tried. Môžeme však zobraziť aj kompletné triedy 
s balíkmi, stereotypmi, atribútmi a operáciami so signatúrami a viditeľnosťou. 
</para>

<para>
Podľa požadovaného množstva informácií určíme na tomto liste, čo chceme vidieť. 
Nastavenia vykonané na tomto liste sú <emphasis>nastavenia zobrazenia</emphasis> 
pre aktuálny diagram.
To znamená, že  <quote>odstránené</quote> operácie sú naďalej súčasťou celého 
modelu. Tento list je dostupný, ak vyvoláme zobrazenie vlastností triedy z 
diagramu. Ak však zobrazenie vlastností vyvoláme zo stromového pohľadu, nie je 
list zobrazenia dostupný z logických dôvodov.
</para>
</sect3>

<sect3 id="class-colour-page">
<title>List Farby</title>

<para> Na liste <guilabel>Farby</guilabel> môžeme nastaviť farbu čiar a výplne. 
Tento list je dostupný, ak vyvoláme zobrazenie vlastností triedy z diagramu. Ak
však zobrazenie vlastností vyvoláme zo stromového pohľadu, nie je list dostupný
z logických dôvodov.
</para>
</sect3>
</sect2>

<sect2 id="associations">

<title>Asociácie</title>

<para>Asociácie spájajú dva prvky UML. Väčšinou sa definujú medzi triedami, sú
však aj asociácie medzi prípadmi použitia a aktérmi.
</para>

<para>
Pre vytvorenie asociácie si vyberieme príslušný nástroj z panela nástrojov
(napríklad obojsmernú asociáciu, zovšeobecnenie, agregáciu, atď.) , klikneme na
počiatočný prvok, potom na konečný prvok. Hovoríme tu o dvoch kliknutiach a
<emphasis>nie</emphasis> o kliknutí a potiahnutí myšou.
</para>

<para>
Ak chceme vytvoriť asociáciu, ktorá nie je v súlade so špecifikáciou UML,
Umbrello to znemožní a vydá príslušnú správu. Príklad: Existuje zovšeobecnenie z
triedy A do B a pokúsime sa vytvoriť zovšeobecnenie z triedy B do A.
</para>

<para>
Pomocou kliknutia pravým tlačidlom na asociáciu sa objaví menu s položkami pre
úpravy asociácie. Pre vymazanie asociácie by sme napríklad použili položku
<guimenuitem>Zmazať</guimenuitem> z kontextového menu. Pomocou položky
<guimenuitem>Vlastnosti</guimenuitem> môžeme vyvolať okno vlastností podľa typu
asociácie, kde môžeme zmeniť atribúty asociácie, ako sú názov role a násobnosť.
</para>

<sect3 id="anchor-points">

<title>Kotviace body</title>

<para>Asociácie sa normálne zobrazujú ako priame čiary medzi dvoma spojenými 
prvkami. Ak chceme asociáciu ohnúť pre väčšiu názornosť, môžeme tak urobiť
vložením kotviacich bodov, čím rozdelíme asociáciu na viacero častí.
</para>

<para>
Takéto kotviace body môžeme vložiť dvojitým kliknutím na asociáciu v požadovanom 
mieste. Takto vložený kotviaci bod (zobrazený modrým bodom, ak je asociácia 
vybraná) môžeme posunúť, ak chceme zmeniť tvar asociácie. 
</para>

<para>
Pre odstránenie kotviaceho bodu musíme naň dvakrát kliknúť ľavým tlačidlom myši. 

</para>

<para>
Pripomíname, že dialóg vlastností vyvoláme cez kontextové menu. Dvojité 
kliknutie používané u ostatných prvkov vloží spomínaný kotviaci bod.
</para>

</sect3>

</sect2>


<sect2 id="notes">

<title>Poznámkové štítky a poznámky</title>

<para>
Poznámkové štítky a jednoriadkové poznámky sú prvky, ktoré sú dostupné vo 
všetkých diagramoch. Nemajú žiadnu sémantickú hodnotu pre model, môžu však 
obsahovať dôležité komentáre a objasniť situáciu, čím sa diagram stáva 
čitateľnejším.
</para>

<para>
Pre vytvorenie poznámkového štítku alebo jednoriadkových poznámok si vyberieme 
príslušný nástroj zo zvislého panela nástrojov a klikneme na diagram v mieste, 
kam chceme poznámky vložiť. Text môžeme prostredníctvom kontextového menu zmeniť 
alebo v prípade poznámkových štítkov dvojitým kliknutím na text.
</para>

<sect3 id="anchors">

<title>Ukotvenie</title>

<para>
Pomocou ukotvenia môžeme prvok UML spojiť je poznámkovým štítkom. Ak chceme v 
poznámkovom štítku uviesť informácie o danej triede, spojíme tento štítok s 
triedou. Tým je jasné, že prvok sa <quote>vzťahuje</quote> na príslušný prvok.
</para>

<para>
Pre vytvorenie ukotvenia medzi poznámkovým štítkom a prvkom UML si vyberieme 
príslušný nástroj zo zvislého panela nástrojov. Prv klikneme na poznámkový 
štítok, potom na prvok UML, ktorý máme pripojiť.
</para>
</sect3>
</sect2>
</sect1>
</chapter><!--edit-diagram-->
