Mike McBride
Jost Schenck
Stanislav Višňovský

    visnovsky@nenya.ms.mff.cuni.cz

Preklad
2002-10-17
3.1
KDE KControl Index pomocníka Index

## Index pomocníka

V dobe písania tejto kapitoly má väčšina inštalácií &kde; celé nastavenie hľadania v &khelpcenter; vypnuté a žiadna zmena v tomto module &kcontrol; sa neprejaví. Dúfame, že sa to v budúcej verzii zmení.

&kde; obsahuje veľké množstvo dokumentácie pre aplikácie a komponenty. Aj keď je možné len tak prechádzať manuály až kým nájdete, čo hľadáte, môže vám to trvať dosť dlho. Aby to bolo jednoduchšie, &kde; poskytuje možnosť fulltextového hľadania pomocou programu ht://dig. Funguje podobne ako vyhľadávacie stroje na Internete. V skutočnosti ho niektoré stroje priamo používajú. Kliknite na záložku Hľadať v okne &khelpcenter;, zadajte slovo, ktoré hľadáte a stlačte Nájsť.

Aby ste mohli túto funkciu používať, musíte mať na vašom počítači ht://dig nainštalovaný a &kde; musí byť nastavené, aby ho používalo. Tento modul vám pomôže toto nastavenie urobiť. Ak nemáte ht://dig nainštalovaný a váš operačný systém ho neobsahuje, musíte ho získať sami. Navštívte domovskú stránku ht://dig, kde sa dozviete, ako ho stiahnuť a nainštalovať.

Po spustení ste v mód iba zobrazovania. Aby ste mohli hodnoty zmeniť, musíte použiť tlačidlo Upraviť. Ak ste prihlásený ako root, objaví sa priamo dialóg pre zmenu. Ak nie, &kde; sa vás spýta na heslo pre účet root.

### Použitie

Aby ste mohli používať fulltextové hľadanie, musíte &kde; povedať dve dôležité veci:

- kde nájde programy ht://dig, ktoré používa pre hľadanie

- kde hľadať

#### Programy ht://dig

&kde; potrebuje tri programy z balíka ht://dig: `htdig`, `htsearch` a `htmerge`. Pre každý z nich musíte zadať celú cestu spolu s menom programu, napríklad: `/usr/bin/htdig`.

To, kde sú tieto programy naozaj nainštalované, závisí na vašom operačnom systéme alebo distribúcii. Tu je ale pár návrhov, ktoré môžete skúsiť:

- `htdig` a `htmerge` sa často nachádzajú v `/usr/bin/` alebo niekde ako `/usr/local/www/htdig/bin/`.

- príkaz `htsearch` je často v podpriečinku `cgi-bin`, napríklad `/usr/local/httpd/cgi-bin/`.

Ak chcete nájsť, kde sa nachádza napríklad `htdig`, môžete použiť na konzoli príkaz `whereis htdig`. `whereis` prehľadá aktuálne priečinky nastavené pre spúšťanie programov. Ale napríklad `cgi-bin` medzi nimi obvykle nebýva.

#### Rozsah a prehľadávané cesty

V tejto časti môžete vybrať, ktoré zdroje chcete prehľadávať, čiže pre ne chcete vytvoriť indexy.

Rámec Rozsah umožňuje vybrať niektoré typické zdroje, pre ktoré budete asi chcieť vytvoriť index, čiže súbory pomocníka &kde; a informácie poskytované príkazmi `man` a `info`. Uvedomte si, že niektoré z nich môžu byť nedostupné, čo znamená, že ich podpora zatiaľ nie je k dispozícii.

Možno máte ešte nejaké ďalšie súbory, ku ktorým chcete mať prístup pomocou &khelpcenter;. Napríklad referenčné príručky HTML nainštalované v `/home/jdoe/docs/selfhtml`. Pridaním tejto cesty do zoznamu dodatočne prehľadávaných priečinkov bude táto dokumentácie dostupná pre hľadanie v &khelpcenter;. Jednoducho kliknite na Pridať a zobrazí sa dialóg pre výber ďalších prehľadávaných priečinkov. Vyberte `/home/jdoe/docs/selfhtml` a stlačte OK. Tieto cesty môžete odstrániť tak, že ich vyberiete v zozname a stlačíte Odstrániť.

Vaše zmeny rozsahu a ďalších prehľadávaných ciest sa neprejavia, kým nestlačíte Vytvoriť index.

### Autor kapitoly

Túto kapitolu napísal Jost Schenck jost@schenck.de

Čiastočne aktualizoval Mike McBride mpmcbride7@yahoo.com